Baile Átha Fhirdhia/Ardee

Mae Ardee yn dref a threfdir yn Sir Louth/Contae Lú, Gweriniaeth Iwerddon. Fe'i lleolir ar groesffordd y ffyrdd N2, N52, a N33. Mae'r dref yn dangos tystiolaeth o ddatblygiad o'r drydedd ganrif ar ddeg ymlaen ond o ganlyniad i ddatblygiad parhaus y dref ers hynny mae llawer o dystiolaeth o'r dref ganoloesol wedi'i ddileu. Mae'r dref mewn plwyf sifil o'r un enw. Mae Baile Átha Fhirdhia ar lan Afon Níth/River Dee ac mae'n gytbell rhwng dwy dref fwyaf y sir sef tua 20km o Dundalk/Dún Dealgan a Drogheda/Droichead Átha, ac mae hefyd yn agos i Slane/Baile Shláine a Charraig-Macroes. Yn yr 20 mlynedd rhwng cyfrifiad 1996 a 2016, cynyddodd poblogaeth Baile Átha Fhirdhia tua 30%, o 3,791 i 4,928 o drigolion.